2017 decemberben a rövid pályás úszó-Európa-bajnokságon Koppenhágában 50 méteres gyorsúszásban összesítve a 29., 50 méteres pillangóúszásban összesítve a 15. lett, 100 méteres pillangóúszásban pedig összesítve a 34. helyen végzett. A női 4 × 50 méteres gyorsváltóval (Gyurinovics Fanni, Verrasztó Evelyn és Szilágyi Liliána csapattársaként) 7., míg a női 4 × 50 méteres vegyesváltóval (Verrasztó Evelyn, Sebestyén Dalma és Gyurinovics Fanni csapattársaként) összesítve a 12. lett. A vegyes 4 × 50 méteres gyorsváltóval (Lobanovszkij Maxim, Takács Krisztián és Gyurinovics Fanni csapattársaként) összesítésben a tizenegyedik, míg a vegyes 4 × 50 méteres vegyesváltóval (Szentes Bence, Sebestyén Dalma és Lobanovszkij Maxim csapattársaként) összesítve a 13. helyen végzett.